Logi Már Einarsson hættir sem formaður Samfylkingarinnar í haust. Hann er þaulsetnasti formaður flokksins frá stofnun hans.
Logi tók við formannsembætti í Samfylkingunni af Oddnýju G. Harðardóttur árið 2016, eftir að flokkurinn beið afhroð í þingkosningunum það ár, missti rúm sjö prósentustig frá árinu 2013, sem þá var versta útkoma flokksins í kosningum frá stofnun hans.
Afgerandi niðurstöður í kosningum kalla á afgerandi viðbrögð. Og ég hef því ákveðið að stíga til hliðar sem formaður Samfylkingarinnar og Logi Einarsson varaformaður tekur við keflinu.
sagði Oddný þegar hún sagði af sér á Bessastöðum og Logi tók við. Þetta var fyrir tæpum sex árum og nú ætlar Logi ekki að gefa kost á sér til áframhaldandi formannssetu á komandi landsfundi flokksins í haust. Enginn hefur setið jafn lengi sem formaður flokksins síðan hann var stofnaður aldamótaárið 2000 í þeim tilgangi að sameina vinstra fólk landsins og verða mótvægi við Sjálfstæðisflokkinn. Össur Skarphéðinsson er í öðru sæti sem þaulsetnasti formaðurinn, en hann var í því starfi í fimm ár, frá 2000 til 2005.
Það var Fréttablaðið sem greindi frá þessari ákvörðun Loga í forsíðuviðtali blaðsins í dag. Logi segist þar upphaflega hafa ætlað að láta af formennsku eftir slakt gengi flokksins í síðustu þingkosningum, en flokkurinn tapaði fulltrúa og er nú með sex þingsæti, tæp 10 prósenta fylgi. Logi var þó hvattur til þess að sitja lengur, segir hann. Formaðurinn fráfarandi var ekki lengi að skella sér af landi brott, en hann er núna staddur í dásemdarveðri í hjólaferð í Móseldalnum í Þýskalandi með vinafólki.
Það lá auðvitað fyrir eftir kosningar að það væri heppilegt fyrir Samfylkinguna, til þess að taka næstu skref, að skipta um forystu. Mitt hlutverk er að stíga inn á mjög erfiðum tímum þar sem það reyndi á að vera mannasættir og ná fólki saman og gefa fólki trú á því. Þá var ég kallaður útfararstjóri flokksins. Nú kvartar fólk yfir því að flokkurinn sé ekki 20 eða 30 prósent, sem er mjög gott og mikill metnaður í því. Og ég held að það sé bara kominn tími á annars konar formann en mig.
Logi segir í viðtali við Fréttablaðið að hann telji þetta réttan tíma fyrir bæði sig og flokkinn. Hann hafi upphaflega ætlað að láta af formennsku eftir slakt gengi flokksins í þingkosningum í haust, en hann hafi verið hvattur til þess að sitja lengur. Nú sé sá umþóttunartími liðinn og nýr formaður verði kosinn á Landsfundi flokksins í október. Hann kveðst í viðtalinu hlakka til þess að gerast óbreyttur þingmaður og ekkert fararsnið sé á honum úr þinginu.
Hann segir það hafi ekki staðið til að vera lengi í formannsstólnum og hann kveðji formannsembættið sáttur. Logi tók við formennsku af Oddnýju G. Harðardóttur árið 2016. Hann vilji með því að víkja axla ábyrgð á gengi flokksins og kveðst sannfærður um að ný forysta geti bætt stöðu flokksins.
Logi Már Einarsson hefur ákveðið að hætta formennsku í Samfylkingunni og mun ekki bjóða sig fram í forystusæti flokksins á landsfundi hans í haust. Hann er þó ekki að kveðja pólitíkina og heldur áfram sem óbreyttur þingmaður. Hér gerir hann upp formannstíðina og fleira til í einlægu og líflegu viðtali að hans eigin hætti.
Logi Már Einarsson ætlar að hætta sem formaður Samfylkingarinnar á landsfundi flokksins í haust. Hann segir flokkurinn þurfa öðruvísi formann til að rífa upp fylgið í það sem metnaðarfyllstu flokksmenn vilji sjá. 